JWD แจงอยู่ระหว่างศึกษาข้อมูลซื้อหุ้นเพิ่มทุน NCL
JWD แจงอยู่ระหว่างศึกษาข้อมูลซื้อหุ้นเพิ่มทุน NCL เผยยังไม่ได้ทำข้อตกลงซื้อขาย
21 ต.ค. 2559

บริษัท เจดับเบิ้ลยูดี อินโฟโลจิสติกส์ จากัด (มหาชน) หรือ JWD ระบุว่า บริษัทได้รับทราบข่าวจากหนังสือพิมพ์ฉบับหนึ่งเกี่ยวกับการขายหุ้นเพิ่มทุนแบบเฉพาะเจาะจงของบริษัท เอ็นซีแอล อินเตอร์เนชั่นแนล โลจิสติกส์ จำกัด (มหาชน) หรือ NCL ให้แก่บริษัท ทั้งนี้บริษัทชี้แจงว่าในประเด็นเกี่ยวกับการซื้อหุ้นเพิ่มทุนของ NCL แบบเฉพาะเจาะจงนั้น ขณะนี้บริษัทอยู่ในขั้นตอนการศึกษาข้อมูลเกี่ยวกับการซื้อหุ้นดังกล่าว และบริษัทยังมิได้เข้าทำข้อตกลงเกี่ยวกับการซื้อขายหุ้นดังกล่าวกับ NCL แต่อย่างใด
อีกทั้ง บริษัทมิได้เป็นผู้ให้ข้อมูลหรือแถลงข่าวใดๆ เกี่ยวกับการซื้อหุ้นเพิ่มทุนออกไป ทั้งนี้ หากบริษัทได้ข้อสรุปเกี่ยวกับการศึกษาข้อมูลดังกล่าวเป็นที่เรียบร้อยแล้ว บริษัทจะแจ้งให้ตลาดหลักทรัพย์ทราบต่อไป ทั้งนี้ บริษัทยังจำเป็นต้องดำเนินการตามกฎหมาย โดยจะต้องรายงานและนำเสนอข้อมูลดังกล่าวให้คณะกรรมการบริษัทเพื่อพิจารณาและอนุมัติด้วย
 
อนึ่งก่อนหน้านี้ NCL ระบุว่า ตามที่มีกระแสข่าวลือว่า บริษัทมีแผนขายหุ้นเพิ่มทุนแบบเฉพาะเจาะจงให้กับ JWD นั้น ขณะนี้อยู่ระหว่างศึกษาแผนการระดมเงินทุนหมุนเวียนเพิ่ม เพื่อขยายธุรกิจให้เป็นไปตามแผนที่ได้วางไว้ในอนาคตอันใกล้ อาทิ การกู้เงินจากสถาบันการเงิน ซึ่งในปัจจุบันยังมีสัดส่วนหนี้สินต่อทุนไม่ถึง 2 เท่า หรือจะเป็นการเสนอขายหุ้นให้กับผู้ถือหุ้นเดิม (RO) หรือการขายหุ้นแบบเฉพาะเจาะจง (PP)